తెలంగాణలో మహిళా తహసీల్దార్ దారుణహత్య WATCH LIVE TV
అన్నయ్య బర్త్‌డే సెలబ్రేట్ చేసిన ఎన్టీఆర్
యంగ్ టైగర్ ఎన్టీఆర్ అన్నయ్య కళ్యామ్ రామ్‌పై వున్న ప్రేమని చాటుకున్నాడు.
TNN | Updated:
Jul 7, 2016, 11:12PM IST
యంగ్ టైగర్ ఎన్టీఆర్ అన్నయ్య కళ్యామ్ రామ్‌పై వున్న ప్రేమని చాటుకున్నాడు. జులై5న కళ్యాణ్ రామ్ బర్త్ డే కాగా ఆ మరుసటిరోజున... అంటే బుధవారం రాత్రి ఫిలింనగర్‌లో ఎన్టీఆర్ ఇండస్ట్రీ ఫ్రెండ్స్‌కి పెద్ద పార్టీ అరేంజ్ చేశాడు. ఎన్టీఆర్ ఇచ్చిన ఈ బర్త్ డే పార్టీకి పూరి జగన్నాథ్, కొరటాల శివ, హరీష్ శంకర్, వక్కంతం వంశీ, సుబ్బరాజు, అజయ్, తమ్మారెడ్డి భరద్వాజ, బాపినీడు సహా ఇతర యంగ్ హీరోలు, దర్శకులు, నిర్మాతలు హాజరయ్యారు. బుధవారం రాత్రి స్టార్ట్ అయిన ఈ పార్టీ గురువారం వేకువజామున వరకు జరిగినట్టు సమాచారం. బేసిగ్గానే తన సినిమాల్లో పాటలు పాడుతున్న ఎన్టీఆర్... ఈ బర్త్ డే పార్టీలో మరోసారి సింగర్ అవతారం ఎత్తి అన్నయ్యకి హ్యాపీ బర్త్ డే సాంగ్ పాడి శుభాకాంక్షలు తెలిపాడు. ఎన్టీఆర్ చూపిన అభిమానం తట్టుకోలేని కళ్యాణ్ రామ్ వెంటనే లేచివెళ్లి తమ్ముడిని గట్టిగా కౌగిలించుకున్నాడని... ఆ సీన్ ఎంతో చూడచక్కగా అనిపించిందని ఆ పార్టీకి హాజరైనవారు చెప్పుకోవడం విశేషం. అన్నయ్యపై ప్రేమని చూపించడంలో ఎన్టీఆర్ ఈ పార్టీతో సరిపెట్టుకోకుండా... ఒక ఖరీదైన, అందమైన బహుమతి కూడా ఇచ్చాడట. వారెవ్వా... అన్నాదమ్ముళ్ల అనుబంధం అదిరిపోయింది కదా!! బుధవారం రాత్రి జరిగిన ఈ పార్టీ గురించి గురువారం సినీవర్గాలు ఆసక్తిగా చర్చించుకున్నాయి.